**Расмус Крыстафер Эльм** (шведск.: Rasmus Christoffer Elm; нар. 17 сакавіка 1988, Кальмар, Швецыя) — шведскі футбаліст, паўабаронца нацыянальнай зборнай Швецыі.

У цяперашні час працуе трэнерам у клубе «Кальмар».

Клубная кар’ера
---------------

### «Кальмар»

Раннія гады сваёй кар’еры Эльм правёў у малазначных шведскіх клубах, якія выступалі ў ніжэйшых дывізіёнах краіны. Ягоным першым сур’ёзным клубам стаў «Кальмар», куды шведскі футбаліст прыйшоў у студзені 2005 года. Ён выступаў за гэты клуб да жніўня 2009 года. За гэты час паўабаронца правёў 96 гульняў у Алсвенскане і забіў 17 галоў. У 2007 годзе Эльм дапамог камандзе заняць другое месца ў чэмпіянаце, перамагчы ў нацыянальным кубку і стаць фіналістам Суперкубка. У сезоне 2008 ён разам з камандай стаў пераможцам чэмпіянату Швецыі, упершыню ў гісторыі клуба «Кальмар», гуляў у фінале Кубка і Суперкубка краіны.

### АЗ

Дзякуючы сваёй удалай гульні ў «Кальмары» шведскі футбаліст прыцягнуў увагу клуба АЗ з Нідэрландаў. 27 жніўня 2009 года Расмус падпісаў з гэтым клубам чатырохгадовы кантракт. Дэбют паўабаронцы ў чэмпіянаце Нідэрландаў адбыўся 12 верасня 2009 года ў сустрэчы супраць «АДО Дэн Гааг». У сваім першым сезоне за АЗ Эльм правёў 23 матчы і забіў 3 галы. У наступным сезоне 2010/11 ён удзельнічаў у 28 гульнях чэмпіянату і адзначыўся 5 галамі.

### ЦСКА

У канцы 2011 года з’явілася інфармацыя, што ў паслугах шведскага футбаліста зацікаўлены маскоўскі ЦСКА. Аднак Расмус прыняў рашэнне застацца ў ранейшым клубе. У ліпені 2012 года паведамлялася аб аднаўленні перамоў з нагоды пераходу Эльма ў склад чырвона-сініх. 25 ліпеня стала вядома, што клуб з Расіі дамовіўся з АЗ аб куплі паўабаронцы, сума трансферу меркавана склала больш за 6 млн еўра. 30 ліпеня футбаліст падпісаў з ЦСКА трохгадовы кантракт.

### Вяртанне ў «Кальмар»

У студзені 2015 года вярнуўся ў «Кальмар». У пачатку 2020 года завяршыў кар’еру і перайшоў на трэнерскую працу ў клубе.

Міжнародная кар’ера
-------------------

У жніўні 2007 года адбыўся дэбют Эльма ў моладзевай зборнай Швецыі, ігрок выйшаў на замену ў матчы з аднагодкамі з Уэльса. Да гэтага ён выступаў у юнацкай зборнай сваёй краіны. У 2009 годзе Расмус прыняў удзел у моладзевым чэмпіянаце Еўропы па футболе, дзе ягоная каманда ў паўфінале прайграла англічанінам у серыі пасляматчавых пенальці. У тым жа годзе трэнер галоўнай зборнай краіны Ларс Лагербек уключыў паўабаронцу ў склад нацыянальнай зборнай на таварыскія гульні. Ён дэбютаваў за зборную ў студзені 2009 года, а 11 лютага забіў свой ​​першы гол у сустрэчы супраць зборнай Аўстрыі.

Дасягненні
----------

**«Кальмар»**:

* Чэмпіён Швецыі: 2008
* Уладальнік Кубка Швецыі: 2007
* Уладальнік Суперкубка Швецыі: 2009

**ЦСКА**:

* Чэмпіён Расіі (2): 2013, 2014
* Уладальнік Кубка Расіі: 2013
* Уладальнік Суперкубка Расіі (2): 2013, 2014

Зноскі
------

1. ↑  Rasmus Elm // FBref.com<a href='https://wikidata.org/wiki/Track:Q56239490'></a>
2. ↑  «Rasmus Elm klar för AZ». svd.se
3. ↑  Эльм отказался переходить в ЦСКА. sports.ru
4. ↑  АЗ и ЦСКА продолжают переговоры о трансфере Эльма. sports.ru
5. ↑  ЦСКА договорился с АЗ о покупке Эльма. sports.ru
6. ↑  Эльм стал армейцем. pfc-cska.com.
7. ↑  Rasmus Elm frälste Sverige. aftonbladet.se

Спасылкі
--------

* Лагатып Вікісховішча На Вікісховішчы ёсць медыяфайлы па тэме Расмус Эльм
* Профіль на афіцыйным сайце «Кальмара»

|  |  |
| --- | --- |
| ⚙️   Тэматычныя сайты | BDFA · by.tribuna.com · ESPNFC.com · eu-football.info (ігрок) · FBref.com · FootballDatabase.eu · National Football Teams.com · Soccerbase (ігрок) · Soccerway · svenskfotboll.se · Transfermarkt (ігрок) · worldfootball.net (ігрок) · УЕФА |
| Нарматыўны кантроль | GTAA: 220620 · LIBRIS: 352367 · VIAF: 249743817 |

| ⛭Зборная Швецыі — чэмпіянат Еўропы 2012 |
| --- |
| Сцяг Швецыі | 
* 1 Ісаксан (б)
* 2 Лустыг
* 3 Мельберг
* 4 Гранквіст
* 5 М. Ульсан
* 6 Эльм
* 7 Ларсан
* 8 Свенсан
* 9 Чэльстрэм
* 10 Ібрагімавіч
* 11 Эльмандэр
* 12 Віланд (б)
* 13 Ю. Ульсан
* 14 Хюсен
* 15 Антансан
* 16 Вернблум
* 17 Сафары
* 18 Хольмен
* 19 Байрамі
* 20 Тойванен
* 21 Вільхельмсан
* 22 Русенберг
* 23 Хансан (б)
* трэнер: Эрык Хамрэн

 |